“โฆษก ศบค.” เผยคนไทยกลับจากตปท. ติด “โควิด” 4 ราย ดันยอดป่วยสะสม 3,125 คน ไร้เสียชีวิต!
"นพ.ทวีศิลป์" โฆษก ศบค. เผยคนไทยกลับจาก ตปท. ติด “โควิด” 4 ราย ดันยอดป่วยสะสม 3,125 คน ไม่มีผู้เสียชีวิตเพิ่ม!
"นพ.ทวีศิลป์" โฆษก ศบค. เผยคนไทยกลับจาก ตปท. ติด “โควิด” 4 ราย ดันยอดป่วยสะสม 3,125 คน ไม่มีผู้เสียชีวิตเพิ่ม!
11 มิ.ย. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 10 มิ.ย.63 เมื่อเวลา 11.30 น.ที่ผ่านมา ที่ทำเนียบรัฐบาล
โดยระบุว่า พบผู้ติดเชื้อโควิด-19 เพิ่ม 4 ราย ทำให้ยอดผู้ป่วยสะสม อยู่ที่ 3,125 ราย รักษาหายเพิ่ม 8 ราย รักษาหายแล้ว 2,981 ราย ยังรักษาอยู่ 86 ราย ไม่มีผู้เสียชีวิต ยอดผู้เสียชีวิตรวม 58 ราย
สำหรับผู้ป่วยใหม่ทั้ง 4 รายนี้ เป็นผู้ที่เดินทางกลับจากต่างประเทศ และเข้าพักยังสถานกักกันที่รัฐจัดให้ หรือ State Quarantine แบ่งเป็น ผู้ที่เดินทางกลับจากสาธารณรัฐมาดากัสการ์ 1 ราย เป็นชายไทย อายุ 44 ปี อาชีพพนักงานบริษัท และพักในแคมป์ที่มีคนหลายเชื้อชาติ เดินทางถึงไทย วันที่ 3 มิ.ย.เข้าพัก State Quarantine ที่กรุงเทพฯ วันที่ 4 มิ.ย. เริ่มมีอาการป่วย มีน้ำมูก และตรวจหาเชื้อในวันที่ 7 มิ.ย. ผลตรวจพบเชื้อ
ผู้ที่เดินทางกลับจากปากีสถาน 1 ราย เป็นหญิงไทย อายุ 34 ปี สามีเป็นชาวปากีสถาน พักกันเป็นครอบครัวใหญ่ มีคนในบ้านป่วย 5 คน รวมสามีผู้ป่วย เดินทางถึงไทย วันที่ 6 มิ.ย. และเข้าพัก State Quarantine ที่กรุงเทพฯ วันที่ 4 มิ.ย. เริ่มมีอาการไอ และมีน้ำมูก ตรวจหาเชื้อในวันที่ 8 มิ.ย. ผลตรวจพบเชื้อ
อีก 2 ราย เป็นหญิงไทย อายุ 35 ปี เดินทางกลับจากประเทศอินเดีย โดย 1 ราย มีอาชีพเป็นพนักงานนวด เดินทางถึงไทย วันที่ 4 มิ.ย. และเข้าพัก State Quarantine ที่ จ.ชลบุรี ตรวจเชื้อครั้งที่ 1 วันที่ 7 มิ.ย. ผลตรวจพบเชื้อ โดยทั้ง 2 ราย ไม่มีอาการ